
DIRECŢIA PATRIMONIU
BIROUL ADMINISTRARE SPAȚII UTILITARE, 

SERVICII CONEXE și CONTRACTE GARAJE

Nr. SC2022- 17276 /11.07.2022
RAPORT DE SPECIALITATE
privind delegarea de gestiune prin concesionare a serviciului public privind prestarea 

de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu

Având în vedere Referatul de aprobare  nr. ___________________ al Primarului Municipiului Timişoara şi Proiectul de Hotărâre privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu
Facem următoarele precizări:

Contractele de concesiune privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, a expirat la data de 01.09.2020, iar contractul încheiat pentru Cimitirul Calea Şagului si Cimitirul str. Rusu Şirianu, a fost reziliat. În prezent activitatea a fost delegată prin încredințare directă în baza Contractului nr.121/31.12.2021, contract care a expirat la data de 30.06.2022.
Având în vedere cele de mai sus, este necesară asigurarea continuităţii serviciilor şi activităţilor  necesare exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu, iar  oportunitatea este impusă de faptul că la data de 30.06.2022 a expirat contractul încheiat anterior şi necesitatea asigurării continuităţii acestor servicii şi activităţi.
Precizăm că, în cadrul contractului de concesiune, contraprestaţia serviciilor este reprezentată exclusiv de dreptul de a exploata serviciile care fac obiectul contractului, fără a interveni costuri suplimentare pentru autoritatea contractantă, iar atribuirea contractului implică transferul tuturor riscurilor de operare către operatorul economic, motiv pentru care contractul este considerat contract de concesiune, urmând a fi aplicate prevederile Legii nr.100/2016 în vederea atribuirii acestuia.
Având în vedere cele arătate  mai sus, propunem aprobarea delegării de gestiune prin concesionarea prin licitaţie deschisă a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu, a  Studiului de fundamentare a deciziei de concesionare, a caietelor  de sarcini, a regulamentului de serviciu, a tarifelor cuprinse în anexa prezentului studiu şi a modelului de contract de concesiune.
Având în vedere prevederile Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, modificată și completată prin Legea nr.10/2020, apreciem că proiectul de hotărâre privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul str. Stuparilor, Cimitirul Calea Şagului si Cimitirul str. Rusu Şirianu, întruneşte condiţiile pentru a fi supus dezbaterii Consiliului Local al Municipiului Timişoara.

